Správa zo zahraničnej pracovnej cesty 

1.Účastník ZPC:
Titul, meno a priezvisko: 		PaedDr. Mária Tekelová
Pracovisko, pracovné zaradenie:	Ministerstvo školstva, vedy, výskumu a športu SR, Stromová 1, 813 30 Bratislava
hlavný štátny radca, odbor špeciálneho a inkluzívneho vzdelávania 
Znalosť jazykov:			AJ – B1; FrJ – B1; RJ – B1
 
2.  Zahraničná pracovná cesta:
Štát, mesto: 				Belgicko, Brusel 
Vykonaná v dňoch: 			19. 09. 2016 – 20. 09. 2016
Účel cesty:	Pracovné stretnutie zástupcov členských krajín Európskej agentúry pre špeciálne a inkluzívne vzdelávanie (ďalej len „Európska Agentúra“)
Spôsob financovania: 	Európska agentúra pre špeciálne a inkluzívne vzdelávanie (letenky a ubytovanie)

3.  Rámcový program pobytu:
19. 09. 2016 			Cesta Bratislava – Brusel (20:35 h – 22:20 h)
20. 09. 2016	Rokovanie účastníkov pracovného stretnutia: 9:15 h – 12:00 h; 13:00 – 16:00 h 
	Cesta Brusel – Bratislava (18:25 h – 20:10 h)

4.  Stručný priebeh:
-	Prvá časť pracovného stretnutia organizovaného Európska Agentúra pre reprezentantov členských krajín zapojených do projektu CPRA - Country Policy Review and Analysis - Prehľad a analýza politiky krajiny (so zameraním na implementáciu vytvárania inkluzívnych podmienok vo vzdelávaní v oblasti predpisov) bola venovaná prezentácii prvej, už ukončenej fázy projektu, realizovanej pilotnou skupinou krajín – Francúzsko, Nórsko, Litva, Veľká Británia (Anglicko) a kontrolnou, overovacou skupinou pozostávajúcou z Talianska, Malty, Portugalska a Veľkej Británie (Škótsko). Cieľom projektu je získanie relevantných informácií a údajov z členských krajín, na ich vyhodnotenie z kvalitatívneho hľadiska vo vzťahu k vytváraniu, zavádzaniu a uplatňovaniu podmienok pre inkluzívne vzdelávanie. 
-	Ďalšia časť rokovania bola vyhradená diskusiám so zástupcami z krajín prizvaných do ďalšej fázy projektu CPRA -  Belgicka (Francúzska komunita), Estónska, Grécka, Maďarska, Lotyšska, Slovinska, Slovenska a Španielska, ktoré viedli vecne príslušní zamestnanci Európskej Agentúry. V diskusii sa prehodnocovalo využitie výsledkov pre daný projekt z predchádzajúcich projektov Európskej agentúry, do ktorých boli príslušné krajiny zapojené a očakávané prínosy z práce na projekte a jeho výstupov.
-	V záverečnej, spoločnej časti pre všetkých účastníkov pracovného stretnutia, po zhrnutí prerokovaných tém, sme dostali pokyny na obdobie do najbližšieho pracovného stretnutia, ktoré sa uskutoční počas pravidelného polročného stretnutia organizovaného Európskou Agentúrou pre všetkých členov zboru reprezentantov a národných koordinátorov koncom októbra 2016.

5.  Odporúčané závery:
Plniť úlohy vyplývajúce z účasti na druhej fáze projektu CPRA – príprava podkladov k tézam vytvoreným v jeho prvej fáze v termíne do 25. 10. 2016.
6.   Prehľad prinesenej dokumentácie a miesto jej uloženia
Pracovné materiály sú interne prístupné na info-desku Európskej Agentúry pre reprezentantov krajín zapojených do projektu CPRA. 
7.    Spôsob zverejnenia výsledkov ZPC, prenos získaných informácií
Súhlasím so zverejnením správy na internete.

Správu vypracoval: 		PaedDr. Mária Tekelová 

Dátum: 			28. 09. 2016 

Správu schválil:  		Ing. Marian Galan, GR SRŠ